Maia Sandu participă, astăzi, la Congresul PPE organizat la Bucureşti. În exclusivitate pentru Antena 3 CNN, preşedinta Republicii Moldova a vorbit despre integrarea europeană, dar şi despre ameninţările lui Vladimir Putin şi ale Rusiei în regiune.
"Republica Moldova are mulţi prieteni şi o să întâlnesc pe unii dintre ei, astăzi, aici, anume pentru a consolida sprijinul pentru integrarea europeană a Republicii Moldova, dar şi pentru să accentuăm necesitatea ca toată lumea să sprijine, în continuare, Ucraina, pentru că Ucraina, astăzi, ne asigură pacea în Republica Moldova. Şi Ucraina, şi Moldova, merită să trăiască în libertate şi în pace.
Rusia pune presiune pe toată lumea liberă, inclusiv pe Republica Moldova, dar noi rezistăm şi ştim ce vrem. Vrem să trăim într-o lume liberă şi paşnică", a declarat Maia Sandu.